Ass-agi 5 Fuṛar 2021, ara tmuqel teɣdemt n Paris deg ucetki yessers Hicham Aboud ( kapitan aqbur n DRS) mgal Said Sadi aselway aqbur n ukabar n wegraw i yedles d tugdut (RCD), imi ar ɣur-es mas Sadi yessames deg-s asmi i-d-iɛedda deg tilizri n BRTV deg tedwilt n Kamal Tarwiḥt, ass n 26 Ctumber 2020, anda i d-yenna belli Kapitan Aboud d win yesduklen tayett akked irebraben n umussu n RACHAD, mgal tugdut d tmurt taqbaylit.
Deg sebtar-ines n Facebook, mas Sadi, yessuter-d i yeqbayliyen i ran ad d-asen ad bedden ar yidis-is, ass-agi n lǧemɛa belli ur ilaq ara ad d-asen imi ur yettili ara creɛ, ur yettili ara wemyagar ger win icetkan d win ɣef wayeg i cetka, u yerna-d » win yesnen timecṭaḥ kan n tusna n teɣdemt, ad yiẓer belli acetki agi, d win ur azal neɣ anamek, taɣdemt d tin nebla ccek ara tyesseɣlin ».
» Deg ADN n srabes uffiren tettazzal tiḥerci yagi n wtit ɣef walim ad yettu timẓin, snulfuyen-d timsal akken ad bedlen lwelha i tmuɣli n wegdud » akka i d-yessegzi Mas Sadi acetki n Kapitan Aboud » Imi imdanen akk slan belli d nek ara yesḥaḥin deg yexxamen n teɣdemt i ɣawel ad i cetki d amenzu, akken ad yettuɣiḍ, yekkat yettru » i d-yerna yessegza-d Mas Sadi, aḥerkel agi n Hicam Abud.
Amedya i d-yefka mas Sadi ɣef txiṭwaẓ agi sseqdacen srabes uffiren n lezzayer gar-asen tadyant agi n Aboud, d tamsalt i d-yeḍran ussan-agi ineggura deg waxxam n teɣdemt n Dar El Beyḍa, anda prukurur n tagduda i neṭq-ed s lḥebs i lebda i ylemẓi aqbayli Walid Nekic akken kan ad settun neɣ ad ɣummen aɛetteb yettuɛetteb d usekkak i s-yeḍran deg lkazirna n ɛenṭer.
kab_Latn kab_Latn kab_Latn kab_Latn